20031223
Regulamentul (CE) nr. 2232/2003 al Comisiei
din 23 decembrie 2003
privind deschiderea contingentelor tarifare aplicabile importului în Comunitatea Europeană de anumite produse agricole prelucrate originare din Elveția
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din prelucrarea produselor agricole [1], în special articolul 7 alineatul (2),
având în vedere Decizia 2000/239/CE a Consiliului din 13 martie 2000 privind încheierea unui acord sub forma unui schimb de scrisori între Comunitatea Europeană, pe de o parte, și Confederația Elvețiană, pe de altă parte, privind protocolul nr. 2 la Acordul între Comunitatea Economică Europeană și Confederația Elvețiană [2], în special articolul 2,
întrucât:
(1) Este necesar să se deschidă, pentru anul 2004, contingentele tarifare anuale pentru anumite produse agricole transformate prevăzute de acord sub forma unui schimb de scrisori între Comunitatea Europeană, pe de o parte, și Confederația Elvețiană, pe de altă parte, privind protocolul nr. 2 la Acordul între Comunitatea Economică Europeană și Confederația Elvețiană, denumit în continuare "Acordul".
(2) Contingentul anual pentru mărfurile clasificate în cadrul codurilor NC 22021000 și ex22029010, stabilit în Acord, s-a epuizat. În consecință, în conformitate cu Acordul, contingentul se face obiectul unei măriri de 10 % pentru anul 2004.
(3) Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar [3] stabilește norme de gestionare a contingentelor tarifare. Este necesar să se menționeze că gestionarea contingentelor tarifare deschise în temeiul prezentului regulament se realizează în conformitate cu aceste norme.
(4) Măsurile prevăzute în prezentul regulament sunt în conformitate cu avizul Comitetului de gestionare a problemelor orizontale privind comerțul de produse agricole transformate, care nu sunt prevăzute în anexa I la tratat,
ADOPTĂ PREZENTUL REGULAMENT:
Articolul 1
Contingentele tarifare comunitare pentru importurile de produse agricole transformate ce provin din Elveția, prevăzute în anexă, se deschid de la 1 ianuarie până la 31 decembrie 2004, cu scutire de taxe.
Pentru importurile mărfurilor prevăzute în tabelul 2 din anexă, care depășesc contingentul scutit, se aplică o taxă de 9,1 %.
Articolul 2
Comisia gestionează contingentele tarifare comunitare prevăzute la articolul 1 în conformitate cu articolele 308a, 308b și 308c din Regulamentul (CEE) nr. 2454/93.
Articolul 3
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament intră în vigoare de la 1 ianuarie 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 decembrie 2003.